**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÎRGU MUREŞ**

 **VICEPRIMAR H O T Ă R Â R E A nr. \_\_\_\_\_\_ Dr. Makkai Grigore**

 **din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţei ordinare a Adunării Generale a Acţionarilor SC Compania Aquaserv SA, din data de 07.05.2019**

*Consiliul local municipal Tîrgu Mureş, întrunit în şedinţă ordinară de lucru,*

Văzând Expunerea de motive nr. ....................................................., privindmandatarea reprezentantului A.G.A., dl.Bakos Levente, să aprobe documentele referitoare la subiectele de pe ordinea de zi al şedinţei ordinare a Adunării Generale a Acţionarilor din data de 07.05.2019, prezentată de Administraţia domeniului public precum şi avizul favorabil al comisiilor de specialitate,

Având în vedere prevederile Legii nr.50/2019 de aprobare a bugetului de stat,

În temeiul art. 36 alin. (1) (2), art. 45 alin. (1) şi art. 115 alin. (1) lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1. (1)** Se mandatează reprezentantul A.G.A. al Municipiului Tîrgu Mureş, dl. Bakos Levente, pentru aprobarea documentelor referitoare la punctele de pe ordinea de zi a şedinţei ordinare a Adunării Generale a Acţionarilor a S.C. COMPANIA AQUASERV S.A. din data de 07 mai 2019, ora 13.00, înscris în conformitate cu convocatorul nr. 205.066/II/A/a din 21.03.2019, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 16 mai 2019, de la aceeaşi oră, mandatul urmând să rămână neschimbat, conform prevederilor de la alin. (1).

**Art.2.** Cu aducerea la îndeplinire a prevederilor prezentei hotârări se însărcinează Executivul Municipiului Tg. Mureş, şi reprezentantul AGA al Municipiului Tîrgu-Mureş în S.C. COMPANIA AQUASERV S.A.

**Art.3.** În conformitate cu prevederile art.19 alin.1 lit.e din Legea nr. 340/2004, republicată, privind Instituţia Prefectului şi art. 3 alin.1 din Legea nr. 554/2004, privind contenciosul administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

 **P.Secretarul Municipiului Tîrgu Mureş**

**Director executiv D.J.C.A.A.P.L.**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A (nu produce efecte juridice)\***

# JUDEŢUL MUREŞ VICEPRIMARMUNICIPIUL TÎRGU MUREŞ Dr. Makkai Grigore

**aDMINISTRAŢIA domeniului public**

**Nr. ……………... din ………………………..**

## EXPUNERE DE MOTIVE

**privind mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţei ordinare a Adunării Generale a Acţionarilor SC Compania Aquaserv SA, din data de 07.05.2019**

Consiliul de Administraţie al S.C. COMPANIA AQUASERV S.A., prin Convocatorul nr.205.066/II/A/a din 21.03.2019, a convocat şedinţa **ordinară** a Adunării Generale a Acţionarilor pe data de **07 mai** **2019**, **ora 13.00,** cu reconvocare pentru a doua oară (după caz), în data de **16 mai 2019**, de la aceeaşi oră. Urmează ca, acţionarul Municipiului Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

1. **Ordinea de zi a şedinţei ordinare,** conform convocatorului este următoarea:

1, Aprobarea Bugetul de Venituri si Cheltuieli pe anul 2019 al COMPANIA AQUASERV SA

 2, Aprobarea majorării indemnizaţiei/remuneraţiei membrilor Consiliului de administraţie al societăţii

***Referitor la punctul 1, de pe ordinea de zi*, *precizăm*:**

 ● Bugetul de venituri şi cheltuieli al COMPANIEI AQUASERV S.A. a fost întocmit cu respectarea prevederilor Ordinului MFP nr. 3145/5 decembrie 2017, ale Ordonanţei nr.26/21.08.2013, cu modificările ulterioare si ale Legii Bugetului de Stat pe anul 2019, nr.50/2019.

Nota de fundamentare a acestuia, se refera la:

 A. Anexa nr.1- Bugetul de venituri şi cheltuieli

 B. Anexa nr.2- Detalierea indicatorilor economico-financiari prevăzuţi în bugetul de venituri şi cheltuieli și repartizarea pe trimestre a acestora

 C. Anexa nr.3 –Gradul de realizare a veniturilor totale

 D. Anexa nr.4- Programul de investiţii, dotări şi surse de finanţare

 E. Anexa nr.5- Măsuri de îmbunătăţire a rezultatului brut şi de reducere a plăţilor restante

 F. Anexa nr.6- Program pentru reducerea platilor restante – Masuri concrete

1. Anexa nr.1- Bugetul de Venituri şi Cheltuieli

 Pentru fundamentarea BVC pe anul 2019 a fost luată in calcul o inflație medie anuală de 2,80 %, indice folosit și la fundamentarea bugetului de stat pe anul 2019.

Bugetul de venituri si cheltuieli include atat activitatile din Tîrgu- Mureş şi zona rurală cât şi pe cele din sucursalele din localităţile Luduş, Sighişoara, Târnăveni, Cristurul Secuiesc si Reghin. Daca se vor prelua în operare şi alte zone după întocmirea prezentului Buget, se va impune rectificarea acestuia.

 Ipotezele şi metodologiile de lucru care au stat la baza elaborării Bugetului de venituri şi cheltuieli, sunt detaliate în anexele de fundamentare.

1. ANEXA NR.2- Detalierea indicatorilor economico-financiari prevăzuţi în bugetul de venituri şi cheltuieli și repartizarea pe trimestre a acestora

 Detalierea indicatorilor din anexa nr.2 are rolul de a fundamenta în structură și trimestrial indicatorii economico-financiari din bugetul de venituri şi cheltuieli prevăzuţi în anexa nr.1, în corelaţie cu indicatorii din celelalte anexe şi cuprinde următoarele capitole:

 I Venituri totale

1. Venituri din exploatare

a) Venituri din prestarea de servicii (activitatea de bază apă+canal )

Prognoza vânzărilor fizice de apă potabilă facturate – pe anul 2019 este de 17.408.000 mc/an.

Prognoza vânzărilor fizice de canalizare menajeră facturate – pe anul 2019 este de 13.223.000 mc/an.

Prognoza vânzărilor fizice de canalizare pluvială facturate – pe anul 2019 este de 4.400.000 mc/an.

Pentru cantitățile de apă potabilă și canalizare menajeră a fost prevăzută o creștere de 3% față de preliminat/realizat 2018, iar cantitățile de canalizare pluvială au fost stabilite la nivelul preliminat/realizat al anului 2018.

Prognoza vânzărilor valorice facturate de apă-canal

Producţia valorică se stabileşte prin înmulţirea cantităţilor prognozate cu tarifele.Tarifele folosite pentru bugetul anului 2019 sunt cele aprobate în anul 2016, neexistând nocio modificare ulterioară.

b) Venituri din alte activităţi (redevenţe, chirii), veniturile din producţia de imobilizări, alte venituri din exploatare(amenzi, penalităţi, vânzări active) sunt prognozate prin aplicarea inflatiei la preliminat/realizat pe anul 2018.

2. Venituri financiare

 Dobânzi încasate pentru plasamentele de numerar pe termen scurt au fost estimate la nivelul preliminat/realizat 2018. Dobânzile aferente fondului IID, se contabilizeaza la subventii.

 Veniturile din diferenţe de curs valutar au fost estimate la 1.300 mii lei, deoarece evoluţia imprevizibilă a cursului de schimb valutar şi a ratei dobânzii nu permite efectuarea unor calcule exacte. Diferenţele de curs valutar se înregistrează în contabilitate conform legislaţiei contabile, făra aprobarea prealabilă din partea forurilor de conducere a societăţii, aprobarea lor se face odata cu aprobarea situaţiilor financiare.

Dobânzile aferente creditelor pentru investiții se platesc din Fondul IID conform OUG 198/2005, cu modificările ulterioare, si ca atare in contabilitate sunt reluate la veniturile din subvenții de exploatare pentru dobânda. Valoarea acestora crește datorită imprevizibilității ratei dobânzii de referință si a cursului de schimb valutar.

Conform precizărilor din Ordinul nr.3145/2017, următoarele cheltuieli sunt prezentate în nota de fundamentare:

 II Cheltuieli totale

1. Cheltuielile de exploatare

1. Cheltuielile cu bunuri şi servicii cuprind: materiale propriu-zise, piese de schimb, energie electrică, gaz, apă brută, servicii executate de terţi( întreținere și reparații, prime de asigurare, etc.)

Estimarea acestor cheltuieli s-a realizat tinand cont de inflația prognozată de 2,80% .

Următoarele cheltuieli au fost estimate cu creșteri suplimentare față de inflație prognozată, astfel:

* + la piese de schimb pentru înlocuiea contoarelor cu scadența metrologică depășită a fost estimată o creștere de 100% fată de preliminat/realizat 2018;
	+ la cheltuielile cu reclamă, publicitate și protocol pentru informarea clienților prin canalele media precum și în vederea menținerii bunei relații cu colaboratorii;
	+ la cheltuielile cu sponsorizarea datorită creșterii solicitărilor în domeniile sănătate și socio-cultural;
	+ cheltuielile cu deplasarea pentru acoperirea deplasărilor din cadrul proiectelor de cercetare finanțate din bugetul Uniunii Europene.
	+ cheltuielile de asigurare și pază cresc cu 30% față de preliminat/realizat 2018 ca urmare a punerii in funcțiune a noilor obiective de investiții din Programul POS MEDIU și ca efect al creșterii salariului minim brut;
	+ cheltuielile cu pregatirea profesională, au fost estimate la valorile begetate pe anul 2018, motivat prin faptul că modificările tehnologice de la nivelul companiei impun formare profesională suplimentară pentru ocupanții posturilor.
1. Cheltuielile cu impozite, taxe şi vărsăminte asimilate cuprind: redevente, impozite şi taxe.

 Estimarea acestor cheltuieli s-a realizat tinand cont de inflația prognozată de 2,80% dar și de unele cheltuieli suplimentare, astfel:

* + cheltuielile cu redeventa (egala cu valoarea serviciului datoriei) cresc datorită fluctuației cursului de schimb valutar.
	+ taxele și impozitele, ca urmare a recepționării de noi cladiri din POS MEDIU, și preluate ulterior in concesiune.

 c) Cheltuieli cu personalul

 Stabilirea cheltuielilor de natură salarială (care includ cheltuielile cu salariile şi bonusurile) au fost estimate cu respectarea prevederilor Ordonanţei nr.26/21.08.2013, cu modificări şi a Legii bugetului de stat pe anul 2019.

 Creșterea cheltuielilor de natută salarială prevazută in bugetul anului 2019 are la bază următoarele motivații:

 - câștigul mediu al anului 2018 este sub nivelul câștigului mediu din sistemul bugetar

 - câștigul mediu brut prognozat in buget este sub nivelul câștigului mediu de 5163 lei prevăzut in Legea bugetului asigurărilor sociale pe anul 2019.

 - fluctuația personalului atât din zona muncitorilor necalificați cât și din zona specialiștilor

 Contribuţia asiguratorie de muncă precum si Contributia pentru asigurari sociale plătite de societate s-a calculat conform Legii nr.227/2015 privind Codul Fiscal, cu modificările ulterioare.

Cheltuielile sociale reprezintă ajutoare pentru angajaţi, cadouri pentru copiii angajaţilor, suportarea costului biletelor de odihnă şi tratament, cadouri cu ocazia zilei de 8 martie si alte cadouri pentru angajati, deductibilitatea acestora fiind limitată prin Codul fiscal pâna la 5% din fondul de salarii. Pentru anul 2019 cheltuielile sociale s-au stabilit la un nivel de 5% din fondul de salarii.

În categoria „Bonusuri” intră și Cheltuielile cu tichete de masă.Valoarea nominală a unui tichet de masă a fost propusa la 14 lei incepând din luna iunie 2019.

Legea Bugetului de stat pe 2019 permite majorarea cheltuielilor de natură salarială fată de nivelul planificat în ultimul buget de venituri și cheltuieli aprobat conform prevederilor legale, astfel:

 a) operatorii economici care au depăşit nivelul plăţilor restante programate pentru finele anului 2018 pot majora cheltuielile de natură salarială în limita creşterii câştigului mediu brut lunar pe salariat, care nu poate depăşi 80% din indicele de creştere a productivităţii muncii calculate în unităţi valorice sau fizice, după caz, cu condiția reducerii plăților restante realizate la finele anului 2018 într-un cuantum de minim 30%;

 b) operatorii economici care nu au depăşit nivelul plăţilor restante programate pentru finele anul 2018 pot majora cheltuielile de natură salarială cu condiţia ca în anul 2019 să nu programeze plăţi restante, iar dacă programează, să prevadă reducerea acestora faţă de nivelul planificat al anului precedent cel puțin cu nivelul indicelui de creștere a cîștigului mediu brut lunar pe salariat recalculat conform alin.(2).

În cazul Companiei Aquaserv se aplică prevederile de la punctul (b).

Plațile restante prevăzute în anul 2019 nu se datorează situației financiare a companiei sau a lipsei de lichidități ci ca o consecință a unor situații neprevăzute fie reportate din ani anteriori fie apărute în anul 2018, și anume:

 În data de 10 februarie 2017 furnizorul de energie electrica de la acea data a denunțat unilateral contractul, producând astfel un prejudiciu companiei prin neexecutarea contractului potrivit prevederilor acestuia. S-au calculat daune-interese in valoare de 264.704,70 lei reprezentând diferența de preț între data denunțării si data limită din contract, sumă pe care am retinut-o din valoarea ultimelor facturi emise de furnizor, datorită faptului că acesta a fost notificat cu privire la obligația care îi revenea însă nu a făcut plata facturii și in luna mai a intrat în insolvență.

 A fost încheiat un contract cu un alt furnizor care, in luna iunie, a denunțat unilateral contractul, prin urmare am fost nevoiți să încheiem un nou contract cu un alt furnizor. Prejudiciul creat din cauza nerespectarii prevederilor contractuale a dus din nou la facturarea de daune-interese, in suma de 252.787,11 lei. Având în vedere obligația noastră de a achita facturile la scadentă catre furnizor am reținut valoarea facturii de daune-interese din ultimele facturi emise de către acesta și am propus două modalități de stingere a datoriilor reciproce, fie sa accepte compensarea sumelor fie sa achite factura de daune –interese și noi la randul nostru să achităm suma reținută, dar furnizorul a refuzat propunerile noastre și implicit plata daunelor.

 În anul 2018 s-a emis o factură de 165.890,99 lei reprezentând daune-interese facturate catre Municipiul Sighisoara. Această situație a rezultat ca urmare a faptului că A.N. Apele Române a impus parametrii calitativi conformi cu normele UE și pentru Stația de epurare Sighișoara, care însă nu puteau fi respectați cu tehnologia veche, în lipsa terminării lucrărilor de investiții. Astfel până la finalizarea lucrărilor de reabilitare operatorului regional Compania Aquaserv-sucursala Sighișoara i s-au aplicat penalități de către A.N. Apele Române prin A.B.A. Mureș pentru depășirea concentrațiilor maxime admise ale poluanților din apele evacuate din Stația de epurare ape uzate Sighișoara.

 Proiectul de reabilitare nu a fost sub controlul nostru, acesta fiind contractat de către Compania Națională de Investitii București și Municipiul Sighișoara, în calitate de cofinanțator, iar intârzierile foarte mari în finalizarea lucrărilor au condus la neconformitatea Stației de epurare ape uzate Sighisoara, în privința efluentului, raportată la cerințele noii autorizații de gospodărire a apelor.

 Având în vedere că la data de 27.09.2018 Compania Aquaserv urma să vireze redevența SAMTID în contul Municipiului Sighișoara, aceasta a informat municipiul că valoarea totală a redevenței a fost diminuată cu valoarea daunelor interese de 165.890,99 lei, conform facturii a cărei scadență a fost depășită, devenind astfel restantă.

 În concluzie: sumele facturate ca daune-interese sunt neîncasate și reprezintă o creanță iar sumele reținute de companie in contul acestor daune reprezintă o datorie față de furnizori, acestea fiind înregistrate în contabilitate pe contul de creanță și respectiv datorie. Conform principiilor contabile nu se pot compensa între ele fără un proces verbal de compensare acceptat și semnat de ambele părti, ori o hotarare judecatoreasca definitiva, ori expirarea termenului de prescriptie.

Masura retinerii partiale a facturilor de energie electrica de la cei doi furnizori precum și a contravalorii redevenței reținute de la Municipiul Sighișoara, a fost luată pentru protejarea patrimoniului societatii.

 Fondul de salarii aferent conducatorului agentului economic include retribuţia atât pentru Directorul General cât si pentru Directorul Economic, ambii fiind numiti prin Contract de mandat.

 Cheltuielile aferente contractului de mandat şi a altor organe de conducere şi control, comisii şi comitete (Consiliul de administraţie) au fost estimate după cum urmează:

 - fondul de salarii prevăzut pentru directori/ directorat a fost stabilit conform Hotărârii Consiliului de Administrație nr.52/22.05.2018 și indexat în ritmul cresterii cheltuielilor de natură salarială

 - fondul de salarii prevăzut pentru membrii CA a fost stabilit conform Hotărârii AGA nr.2/14.2.2018 și indexat în ritmul cresterii cheltuielilor de natură salarială

 - pentru a stabili cuantumul indemnizaţiei anuale a membrilor CA au fost luate în calcul trei şedinte CA pe trimestru cu participarea a cinci membrii

 - pentru stabilirea indemnizaţiei secretariatelor au fost luate in calcul trei şedinţe CA pe trimestru .

 - acordarea premiului anual pentru directorul general, directorul economic şi membrii CA, conform prevederilor din contractele de mandat.

 d) Alte cheltuieli de exploatare

Variațiile semnificative la acest capitol în estimările pe anul 2019 fata de preliminat/realizat 2018 se datoreaza:

* + cheltuielilor privind ajustările și provizioanele, care, conform legii, trebuie constituite pe cheltuieli in anul de referinta si anularea acestora prin inregistrarea de venituri se face de regula în anul urmator. În acest capitol au fost cuprinse cheltuieli cu ajustari pentru deprecierea creantelor pentru clientii a caror facturi au o vechime mai mare de 270 zile de la data scadentei, la nivelul valorii facturilor cu TVA; cheltuieli cu provizioane pentru riscuri si cheltuieli, reprezentand fondul de participare al angajatilor la profitul companiei conform precizarilor OMFP 128/2005 , OMFP 144/2005 si 418/2005 si Ordonanta 64/2001, cu contributiile aferente; provizioane pentru riscuri si cheltuieli aferente premiului anual al directorul general, al directorul economic și pentru membrii Consiliului de Administratie, conform contractelor de mandat.
	+ Pentru cheltuielile cu amortizarea imobilizărilor corporale și necorporale se estimează o creștere de 15% ca urmare a punerii în funcține de noi investiții sau achiziția de mijloace fixe.

2. Cheltuielile financiare

Dobânzile aferente creditelor pentru investiții (se platesc din fondul IID conform OUG 198/2005, cu modificările ulterioare, si ca atare sunt reluate la veniturile din subvenții de exploatare pentru dobânda), valoarea acestora crește datorită imprevizibilitații evoluției ratei dobânzii de referință si a cursului de schimb valutar, care nu se afla nici sub controlul companiei și nici al BERD.

Cheltuielile din diferente de curs valutar au fost estimate la 550 mii lei, deoarece evoluţia imprevizibilă a cursului de schimb valutar, a ratei dobânzii şi EURIBOR nu permite efectuarea unor calcule exacte. Diferenţele de curs valutar se înregistrează în contabilitate conform legislaţiei contabile, făra aprobarea prealabilă din partea forurilor de conducere a societăţii, aprobarea lor se face odata cu aprobarea situaţiilor financiare.

III. rEZULTATUL BRUT ŞI REPARTIZAREA PROFITULUI

Reducerea profitului pe anul 2019 față de 2018 se datorează în principal creșterii cheltuielilor prognozate intr-un ritm mai mare fata de veniturile prognozate.

Repartizarea profitului s-a realizat pe destinaţiile prevăzute de OG 64/2001:

* participarea salariaţilor la profitul societăţii, în limita a 10% din profitul net;
* dividende – 50% din profitul net; acestea constituie sursă de alimentare a fondului de rezervă IID, conform OUG 198/2005, cu modificările ulterioare;
* surse proprii de finanţare – profitul net nerepartizat pe alte destinatii.

Veniturile neimpozabile reprezintă venituri din ajustări şi din anularea provizioanelor.

Cheltuielile nedeductibile fiscal au fost stabilite cu respectarea prevederilor Legii nr.227/2015 privind Codul fiscal, cu modificările şi completările ulterioare

|  |  |
| --- | --- |
| Denumire  | Sume prognozate |
| Provizioane constituite şi ajustări | 3.300 |
| Alte cheltuieli de exploatare nedeductibile fiscal | 400 |
| Cheltuieli cu reclamă şi publicitate | 271 |
| Cheltuieli cu sponsorizarea | 101 |
| TVA aferentă cheltuielilor nedeductibile |  30 |
| Cheltuieli cu pierderi din creanţe |  200 |
| Cheltuieli privind combustibilul şi alte cheltuieli nedeductibile |  110 |
| Dobânzi, majorări de întârziere, amenzi, penalităţi | 5 |
| Total | 4.417 |

1. ANEXA NR.3- Gradul de realizare a veniturilor totale-are ca scop determinarea gradului de realizare a veniturilor totale în ultimii doi ani.
2. ANEXA NR.4- Programul de investiţii, dotări şi surse de finanţare-are ca scop estimarea programului de investiţii şi incadrarea acestuia în sursele de finanţare, conform prevederilor legale.
3. ANEXA NR.5- Măsuri de îmbunătăţire a rezultatului brut şi de reducere a plăţilor restante are ca scop reflectarea efectelor măsurilor de îmbunătăţire a rezultatului brut operaţional şi de reducere a plăţilor restante.

În vederea îmbunătăţirii rezultatului brut şi a reducerii arieratelor a fost stabilită următoarea măsură:

1. Depistarea de branşamente ilegale şi branşarea de noi clienţi

Măsura a fost stabilită în vederea creşterii veniturilor şi implicit a profitului, insă efectele acestei măsuri sunt diminuate de creşterea cheltuielilor datorate inflaţiei, a fluctuaţiei cursului de schimb valutar, a ratei dobânzii, a creşterii preţurilor, punere in functiune a noi capacitati, rambursării imprumutului POS etc.

1. ANEXA NR.6-Program de reducere a plăților restante-care cuprinde măsuri concrete și cuantificate de reducere a plăților restante

Conform prevederilor Legii bugetului de stat pe anul 2019 operatorii economici care programează plăți restante trebuie să prevadă reducerea acestora față de nivelul planificat al anului precedent, intr-un cuantum stabilit de autoritatea publică tutelară conform competentelor legale.

În anexa nr.6 sunt cuprinse măsurile de reducere a plăților restante de la 658 mii lei la 495 mii lei, până la sfârșitul anului 2019, prin stingerea datoriilor către furnizori.

Cuantumul plaților restante prevăzute în anul 2019 in bugetul de venituri și cheltuieli de 658 mii lei nu se datorează situației financiare a companiei sau a lipsei de lichidități ci ca o consecință a unor situații neprevăzute fie reportate din ani anteriori fie apărute în anul 2018, conform descrierii de la pct.c), pag.4.

Proiectul bugetului de venituri şi cheltuieli a fost supus controlului financiar de gestiune conform H.G. nr.1151/2012 pentru aprobarea Normelor metodologice privind modul de organizare ți exercitare a controlului financiar de gestiune.

***Referitor la punctul 2, de pe ordinea de zi*, *precizăm*:**

 Propunem creşterea indemnizaţiei pentru membrii Consiliului de administraţie al societăţii cu un procent de 20%, respectiv de la suma de 1.800 lei, la suma de 2.160 lei/brut/lună, în egală măsură cu indicele de creştere a cheltuielilor de natură salarială.

Prin urmare, propunem mandatarea reprezentantului AGA al Municipiului Tg- Mureş, dl. Bakos Levente, să voteze materialele prezentate în anexele prezentei, la şedinţa ordinară a Adunării Generale a Acţionarilor a S.C. COMPANIA AQUASERV S.A. Tg. Mureş, din data de 07.05.2019, ora 13.00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale ordinare ale acţionarilor, propunem mandatarea acestuia pentru data de 16 mai 2019, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

 **Direcţia Administratia domeniului public SC Compania Aquaserv SA Director General, Director general,**

 **ing. Moldovan Florian ec. Sorin Lazăr**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

Csiki Zsolt Bratanovici Cristian

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 Preşedinte Secretar

 Furó Judita Pui Sebastian Emil

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi comerţ.

Preşedinte Secretar

 Bakos Levente Attila

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar Szászgáspár Barnabás

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

 Preşedinte Secretar

av. Papuc Sergiu Vasile jrs. Kovács Lajos Alpár

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_